Wilken Christoph Ludwig von Behr

Wilken Christoph Ludwig von Behr (* 20. November 1719 in Lütjen Hüßel; † 28. November 1777 in Horborg) weer en düütschen Verwaltungsbeamten.

Von Behr is 1719 as öllsten Söhn von Catrine Dorothie, borene von Behr (1. Mai 1692-1. Oktober 1764), un Burchard von Behr (üm 1683-vör 1764) in Lütjen Hüßel boren.http://www.online-ofb.de/famreport.php?ofb=wittlohe&ID=I277&nachname=BEHR%2C+VON&lang=de He weer Arvherr un Borgmann to Lütjen Hüßel.

He weer 1774 bet 1777 as Landdrost tostännig för de Ämter Horborg, Winsen, Willemsborg un Mesborg. He weer ok Landraad von de Ridderschop von dat Hertogdom Bremen.

Von Behr is 1777 in Horborg dör en Slaganfall doodbleven un an’n 12. Dezember in Wittloh begraven worrn.

He hett Wilhelmina Friderieke von Behr (1. August 1731-29. Oktober 1790) freet. De beiden harrn de Kinner Dorothea Wilhelmina (* 22. Februar 1750), Georg Friedrich (12. Oktober 1759-20. Juni 1840) un en Söhn, de 1753 noch vör de Dööp doodbleven is.

 Footnoten 

Kategorie:Mann
Kategorie:Beamten
Kategorie:Boren 1719
Kategorie:Storven 1777